The Waves 4 | LekkeSlaap
Vanaf R1 240 per nag (plek vir 4)
The Waves 4 is 'n selfsorg-tuinwoonstel in Bloubergstrand. Dit het pragtige uitsigte oor die Atlantiese Oseaan en Tafelberg in die verte. Dit het al die nodige geriewe vir 'n privaat en luukse selfsorgvakansie.
Die woonstel het 2 slaapkamers en bied slaapplek vir 4 volwassenes. Daar is 'n slaapbank wat ekstra slaapplek vir 2 kinders bied. Die hoofslaapkamer beskik oor 'n koningingrootte-bed en platskerm-TV. Die tweede slaapkamer het 2 enkelbeddens.
Dié oopplan-woonstel het 'n kombuis wat lei na die sitkamer. Die volledig toegeruste kombuis het 'n stoof, oond, yskas-vrieskas, ketel, broodrooster, mikrogolfoond en 'n skottelgoedwasser. Die sitkamer het 2 leerbanke, 'n gemakstoel en 'n groot platskerm-TV. Die patio het lieflike uitsigte oor die baai, sowel as 'n etenstafel en 'n bankie.
Die woonstelkompleks is oorkant die strand. Die kusdorp, Bloubergstrand, is 'n baie lekker vakansiebestemming met verskeie instansies stapafstand van die woonstel af. Van hulle front selfs na die see. Twee winkelsentrums is 'n kort entjie weg. Bloubergstrand is ideaal geleë, met Kaapstad se middestad in die suide en die Weskus, met talle bekoorlike dorpies en pragtige natuurreservate, in die noorde.
4.7 uit 5van 5 resensies vir The Waves 4
H/v Coral- en Foam-weg, Bloubergstrand, Kaapstad, 7441, Wes-Kaap
Gaste dink The Waves 4 het ’n uitstekende ligging